શું જાહેરાતોમાંથી થતી કમાણી કોઈ પણ સ્ટારની સમગ્ર કમાણીનો એક મોટો હિસ્સો હોય છે. અા અંગે પૂછતાં દીપિકા કહે છે કે એવું નથી. હા, જાહેરાતોમાંથી પૈસા તો ખૂબ મળે છે, પરંતુ અાવા દરેક ડીલની પાછળ બહુ મોટું કમિટમેન્ટ હોય છે. તમે કોઈ પણ નકામી જાહેરાત કરી શકતા નથી, કેમ કે તેનાથી તમારી ઇમેજ પર અસર પડે. જો હું કોઈ બ્રાન્ડ સાથે જોડાવું તો મને સાઈન કરનારા લોકો એવું જરૂર ઇચ્છે છે કે તેના બદલામાં તેમને પૈસા કમાવવાનો મોકો મળે. જ્યાં સુધી મારી વાત છે, મને કામ કરવાથી રચનાત્મક સંતુષ્ટિ મળે છે, પછી ભલે તે ફિલ્મ હોય કે કોઈ અેડ્ હું એ જ બ્રાન્ડ પસંદ કરું છું, જેના અંગે મને લાગે છે કે હું લોકો સુધી તેમની વાત પહોંચાડી શકીશ. જો મને એમ ન લાગે તો હું એડ્ કરવાનો ઇનકાર કરી દઉ છું. •